

**OPĆINSKO VIJEĆE**

KLASA: 021-05/19-01/19

URBROJ: 2109/22-02-19-3

Orehovica, 04. srpnja 2019.g.

Na temelju članka 16. Statuta Općine Orehovica (,,Službeni glasnik Međimurske županije’’ broj 4/13 i 1/18), Općinsko vijeće Općine Orehovica na 14. sjednici održanoj 04. srpnja 2019. godine donijelo je

**P R O G R A M**

**poticanja uređenja naselja i demografske obnove na području Općine Orehovica**

**I. OPĆE ODREDBE**

**Članak 1.**

**(1)** Ovim Programom mjera poticanja uređenja naselja i demografske obnove na području Općine Orehovica (dalje u tekstu: Program) određuju su ciljevi Programa, mjere i oblici potpora, uvjeti i način njihova ostvarivanja, potrebna sredstva, te nadležnost i postupak.

**Članak 2.**

**(1)** Ciljevi ovog Programa su:

1. Smanjenje iseljavanja stanovništva, prvenstveno mladih,

2. Poticanje doseljavanja stanovništva, prvenstveno mladih, i stvaranje, za to, adekvatnih uvjeta,

3. Poticanje nataliteta,

5. Uređenje stambenih objekata i naseljavanje napuštenih objekata,

6. Sređivanje zemljišnoknjižnog stanja i isprava u drugim javnim evidencijama,

7. Uređenje vizura ulica,

8. Drugi ciljevi koji za posljedicu imaju poticanje uređenja naselja i demografsku obnovu Općine Orehovica

**II. MJERE ZA POTICANJE UREĐENJA NASELJA I DEMOGRAFSKE OBNOVE NA PODRUČJU OPĆINE OREHOVICA**

**Dodjela poticaja za uređenje nekretnina u svrhu stanovanja na području Općine Orehovica**

**Članak 3.**

**(1)** U svrhu provođenja ove mjere, Općinsko vijeće Općine Orehovica donijelo je Odluku o poticanju uređenja nekretnina u svrhu stanovanja na području Općine Orehovica (,,Službeni glasnik Međimurske županije’’ broj 20/18).

**(2)** Odlukom iz prethodnog stavka ovog članka uređuju se opći uvjeti, postupak dodjele i visina bespovratnih novčanih sredstava (udaljnjemtekstu: poticaj) fizičkim osobama za rekonstrukciju ili adaptaciju postojeće građevine odnosno izgradnju nove građevine, u svrhu rješavaja njihovog stambenog pitanja, te se uređuju prava i obveze korisnika poticaja na području Općine Orehovica

**Članak 4.**

**(1)** Korisnik mora ispunjavati sljedeće uvjete:

1. podnositelj zahtjeva mora biti osoba mlađa od 40 godina u trenutku predaje prijave,
2. podnositelj zahtjeva je vlasnik nekretnine na području Općine Orehovica, odnosno suvlasnik nekretnine za koju se traži poticaj u trenutku prijave na natječaj.
3. podnositelj zahtjeva mora biti zaposlen na području Republike Hrvatske neprekinuto najmanje tri godine ili pet godina ukupno sa prekidima, do dana isteka roka za dostavu prijava na Natječaj za dodjelu poticaja,
4. podnositelj zahtjeva ili član njegova domaćinstva nemaju u vlasništvu drugu nekretninu pogodnu za stanovanje,
5. podnositelj zahtjeva ili čan njegova domaćinstva nemaju utvrđena nikakva dugovanja prema Općini Orehovica,
6. da podnositelj zahtjeva nema blokiran račun.

**Članak 5.**

**(1)** Općina Orehovica će vlasniku ili suvlasniku nekretnine (korisnik) na kojoj je izgrađena građevina koju namjerava rekonstruirati ili adaptirati odnosno izgraditi novu građevinu, u svrhu rješavanja vlastitog stambenog pitanja, a on ili član njegovog domaćinstva nemaju drugu nekretninu pogodnu za stanovanje, a koji udovoljavaju svim uvjetima utvrđenim ovom Odlukom i raspisanim natječajem temeljem Odluke iz članka 4. ovog Programa, dodijeliti poticaj u iznosu od 20.000,00 kuna**.**

**(2)** Odobrena sredstva poticaja doznačuju se na račun korisnika poticaja.

**(3)** Za jednu nekretninu poticaj se može ostvariti samo jedanput.

**(4)** Pojedini korisnik može ostvariti poticaj samo jedanput.

**Članak 6.**

**(1)** Postupak podnošenja prijava, potrebna dokumentacija, ocjene istih, te donošenje odluke detaljno su propisani Odlukom.

**Članak 7.**

**(1)** Korisnik poticaja iz ove Odluke ima sljedeće obveze:

1. kod dobivanja poticaja za adaptaciju ili rekonstrukciju postojeće građevine, korisnik mora u roku od 2 godine nakon odobrenja poticaja, prijaviti prebivalište na adresi nekretnine za koju je odobren poticaj, te mora zadržati to prebivalište neprekinuto sljedećih 10 godina bez promjene,
2. kod dobivanja poticaja za izgradnju nove građevine, korisnik poticaja mora u roku od godine dana nakon odobrenja poticaja ishoditi pravomoćnu građevinsku dozvolu ili drugi odgovarajući akt o građenju i započeti građenje, a 5 godina nakon odobrenja poticaja završiti građevinu, te mora u roku od 6 mjeseci od završetka građevine prijaviti prebivalište na adresi nekretnine za koju je odobren poticaj i mora zadržati to prebivalište neprekinuto sljedećih 10 godina bez promjene.

**(2)** U slučaju izgradnje nove građevine korisnik je obvezan dostaviti pravomoćnu građevinsku dozvolu ili drugi odgovarajući akt o građenju Jedinstvenom upravnom odjelu Općine Orehovica u roku od mjesec dana od dana pravomoćnosti.

**(3)** Korisnik mora u roku od tri mjeseca od dana utrošenja poticaja dostaviti Jedinstvenom upravnom odjelu Općine Orehovica račun ili drugi odgovarajući pisani dokaz o namjenskom trošenju istog, a poticaj mora utrošiti u roku od godine dana od dana sklapanja ugovora s Općinom.

**Članak 8.**

**(1)** Javni natječaj raspisuje načelnik Općine Orehovica sukladno odredbama Odluke.

**III. ZAVRŠNE ODREDBE**

**Članak 9.**

**(1)** Ovaj Program stupa na snagu danom donošenja ,a objavit će se u ,,Službenom glasniku Međimurske županije’’.

Predsjednik Općinskog vijeća

**Marko Hunjadi**